ვალგა

ვალგა () — ქალაქი ესტონეთის სამხრეთ ნაწილში, ვალგას ოლქის ადმინისტრაციული ცენტრი. მჭიდროდ ეკვრის ლატვიურ ქალაქ ვალკას და მასთან ერთად ქმნის ერთიან ქალაქს.

2009 წლის დასაწყისში მოსახლეობა წარმოადგენდა 12998 ადამიანს, 2012 წლის დასაწყისში კი — 12539-ს.

განლაგებულია მდინარე პედელზე (ტბა ვირტსიარვის აუზი). ქალაქის ფართობია 16.5 კმ ².

 ისტორია 
ქალაქის პირველი ხსენება თარიღდება 1286 წლით (სახელით ვალკი).

რუსეთის იმპერიის დროს ქალაქი შედიოდა ლივონიის გუბერნიაში და ვალკის ოლქის ცენტრს წარმოადგენდა.

1920 წელს ქალაქი გაიყო ორ ნაწილად — ვალკად და ვალგად — ჩრდილო-აღმოსავლეთის დიდი ნაწილი ესტონეთს მიეკუთვნა ლატვიის სამოქალაქო ომში გაღებული დახმარებისთვის 1918-1920 წლებში.

1950—1991 წლებში ქალაქი ვალგა ვალგის რაიონის ცენტრი იყო.

 კლიმატი 
ვალგის კლიმატი ზომიერი-კონტინენტურია ზღვის კლიმატის ნაკვთებით. ვალგაში, როგორც წესი, გრძელი რბილი ზამთარი და თბილი, მაგრამ მოკლე ზაფხული იცის.

 ჰაერის საშუალოწლიური ტემპერატურა — 5,5 °C
 ქარის საშუალო სიჩქარე — 2,4 მ/ წ
 ჰაერის შედარებითი ტენიანობა — 82 %

 ეკონომიკა 
ქალაქში არის მსუბუქი და ხის დამამუშავებელი მრეწველობების დაწესებულებები, ხორცის კომბინატი, საქსოვი და ფეხსაცმლების ქარხანა.

 კულტურა, ღირსშესანიშნაობები 
ქალაქში გამოიცემა (კვირაში სამჯერ) გაზეთი „Valgamaalane“ (ესტონურ ენაზე) და გაზეთი „Валкъ“ (Walk) (რუსულ ენაზე).

ქალაქს აქვს მუზეუმი. ქანდაკების როლში ქალაქში დგას ორთქლმავალი სუ 251-98

 მოსახლეობა 

 წელი  მოსახლეობა 1881  4,200 1897  10,922 1922  9,500 1934  10,800 1939  10,419 წელი  მოსახლეობა 1940  10,402 1959  13,300 1970  17,000 1979  18,500 1989  17,700 წელი  მოსახლეობა 1990  13,390 2000  14,352 2006  13,364 2009  12,998 2012  12,539
გალერია

 რესურსები ინტერნეტში 
 ქალაქის საიტი 

კატეგორია:ესტონეთის ქალაქები